钦定古今图书集成/明伦汇编/官常典/第594卷 > 萧何
## 钦定古今图书集成/明伦汇编/官常典/第594卷 > 萧何

按《史记萧相国世家》：“汉二年，汉王与诸侯击楚，何守
关中，侍太子，治栎阳，为法令约束，立宗庙社稷宫室
县邑，辄奏上可，许以从事；即不及奏，上，辄以便宜施
行，上来以闻。关中事，计户口，转漕给军，汉王数失军
遁去，何常兴关中卒，辄补缺。上以此专属任何关中
事。汉三年，汉王与项羽相距京索之间，上数使使劳”
苦丞相。鲍生谓丞相曰：“王暴衣露盖，数使使劳苦君
者，有疑君心也。为君计，莫若遣君子孙昆弟能胜兵
者悉诣军所，上必益信君。”于是何从其计，汉王大说。
汉五年，既杀项羽，定天下，论功行封。群臣争功，岁馀
功不决。高祖以萧何功最盛，封为酂侯，所食邑多。功
臣皆曰：“臣等身被坚执锐，多者百馀战，少者数十合，
攻城略地，大小各有差。今萧何未尝有汗马之劳，徒
持文墨议论，不战顾反居臣等上，何也？”高祖曰：“诸君
知猎乎？”曰：“知之。”“知猎狗乎？”曰：“知之。”高帝曰：“夫猎，追杀
兽兔者狗也，而发踪指示兽处者人也。今诸君徒能
得走兽耳，功狗也；至如萧何，发踪指示，功人也。且诸
君独以身随我，多者两三人，今萧何举宗数十人皆
随我，功不可忘也。”群臣皆莫敢言。列侯毕已受封，及
奏位次，皆曰：“平阳侯曹参身被七十创，攻城略地，功
最多，宜第一。上已挠功臣，多封萧何，至位次，未有以
复难之，然心欲何第一？”关内侯鄂君进曰：“群臣议皆
误。夫曹参虽有野战略地之功，此特一时之事。夫上
与楚”相距五岁，常失军亡众，逃身遁者数矣。然萧何
当从关中遣军补其处，非上所诏令召，而数万众会
上之乏绝者数矣。夫汉与楚相“守荥阳数年，军无见
粮，萧何转漕关中，给食不乏。陛下虽数亡山东，萧何
常全关中以待陛下，此万世之功也。”今虽亡曹参等
百数，何缺于汉？汉得之，不必待以全，奈何“欲以一旦
之功，而加万世之功哉！萧何第一，曹参次之。”高祖曰：
“善。”于是乃令萧何赐带剑履上殿，入朝不趋。